ddrg/super_eurlex huggingface dataset:
Úradný vestník L 181 , 28/06/1989 S. 0047 - 0047

Fínske špeciálne vydanie: Kapitola 13 Zväzok 19 S. 0021

Švédske špeciálne vydanie: Kapitola 13 Zväzok 19 S. 0021



Rozhodnutie Rady z 19. júna 1989 o založení Výboru pre štatistické programy Európskych spoločenstiev (89/382/EHS, Euratom) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Zmluvu o založení Európskeho spoločenstva atómovej energie, so zreteľom na návrh Komisie predložený Komisiou, so zreteľom na stanovisko Európskeho parlamentu [1], keďže rezolúcia Rady z 19. júna 1989 o vykonávaní plánu prioritných akcií v oblasti štatistických informácií: Štatistický program Európskych spoločenstiev (1989 – 1992) [2] zdôraznila potrebu komplexného a koherentného štatistického programu na podporu cieľov Európskych spoločenstiev; keďže pri vykonávaní štatistického programu sa vyžadujú rozhodnutia, ktoré reagujú na potreby spoločenstva, stanovenie priorít a zavedenie postupov na zlepšenie existujúcej úzkej spolupráce medzi členskými štátmi a Komisiou; keďže na to, aby vznikla takáto spolupráca, by sa mal zriadiť výbor s povinnosťou pomáhať Komisii pri vykonávaní štatistických programov Európskych spoločenstiev; keďže je žiaduce, aby boli v tejto spolupráci zahrnuté všetky oblasti obsiahnuté v štatistických programoch Európskych spoločenstiev, ROZHODLA TAKTO: Článok 1 Týmto sa zriaďuje Výbor pre štatistický program, ďalej nazývaný výbor, ktorý sa skladá zo zástupcov štatistických úradov členských štátov a ktorému predsedá zástupca Komisie (Generálny riaditeľ Štatistického úradu Európskych spoločenstiev). Článok 2 Výbor pomáha Komisii pri všeobecnej koordinácii viacročných štatistických programov, aby sa zabezpečilo, že činnosti, ktoré sa majú vykonať, sa zhodujú s tými činnosťami, o ktorých sa rozhodlo v národných štatistických programoch. Článok 3 Komisia sa radí s výborom o: a) opatreniach, ktoré má v úmysle vykonať na dosiahnutie cieľov uvádzaných vo viacročných štatistických programoch a o prostriedkoch a časových harmonogramoch na ich dosiahnutie; b) trendoch vo viacročných štatistických programoch; c) akejkoľvek ďalšej otázke, najmä o metodických otázkach vyplývajúcich so stanovenia alebo vykonávania štatistických programov, ktoré predloží jeho predseda ako vlastný podnet alebo na požiadanie členského štátu. Článok 4 Výbor ďalej vykonáva také funkcie, ktoré mu prislúchajú z aktov Rady v oblasti štatistiky, v súlade s postupmi stanovenými v týchto nariadeniach v súlade s rozhodnutím 87/373/EHS [3]. Článok 5 Výbor pripraví výročnú správu obsahujúcu vyhodnotenie štatistickej práce, za ktorú je zodpovedný. Správa zašle Komisia Európskemu parlamentu a Rade. Článok 6 Komisia vypracuje svoj rokovací poriadok. V Luxemburgu 19. júna 1989 Za Radu predseda C. Solchaga Catalan [1] Ú. v. ES C 158, 26.6.1989. [2] Ú. v. ES C 162, 29.6.1989, s. 1. [3] Ú. v. ES L 197, 18.7.1987, s. 33. --------------------------------------------------
Úradný vestník L 322 , 07/11/1989 S. 0023 - 0023

Fínske špeciálne vydanie: Kapitola 2 Zväzok 7 S. 0096

Švédske špeciálne vydanie: Kapitola 2 Zväzok 7 S. 0096



Rozhodnutie Rady z 30. októbra 1989, ktorým sa mení a dopĺňa právny základ rozhodnutí 87/593/EHS, 87/594/EHS a 87/595/EHS (89/579/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže sa zdá, v zmysle nedávneho rozhodnutia Súdneho dvora, že rozsah článku 113 zmluvy je veľmi široký; keďže rozhodnutia 87/593/EHS [1] a 87/594/EHS [2] akceptujúce, v mene spoločenstva, prílohu E.5 a prílohu F.3 k Medzinárodnému dohovoru o postupoch zjednodušenia a harmonizácie ciel a tiež rozhodnutie Rady 87/595/EHS z 30. novembra 1987 akceptujúce, v mene spoločenstva, odporúčanie Rady pre otázky colnej spolupráce z 22. mája 1984 týkajúce sa použitia kódov pre znázornenie častí údajov a štyri jeho prílohy [3] by sa mali upraviť podľa tohto rozhodnutia Súdneho dvora, pretože ďalší právny základ pre tieto tri rozhodnutia prijala Komisia; keďže rozhodnutia 87/593/EHS, 87/594/EHS a 87/595/EHS by sa mali prijať výhradne na právnom základe článku 113; keďže článok 113 by sa preto mal vložiť ako právny základ rozhodnutia 87/593/EHS; keďže články 28 a 235 by sa mali vyňať ako právny základ týchto troch rozhodnutí; keďže článok 43 by sa mal vyňať ako právny základ rozhodnutí 87/593/EHS a 87/594/EHS, PRIJALA TOTO ROZHODNUTIE: Článok 1 V rozhodnutiach 87/593/EHS, 87/595/EHS a 87/595/EHS sa prvá citácia nahrádza takto: . Článok 2 Toto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 30. novembra 1989. V Bruseli 30. októbra 1989 Za Radu predseda J.-P. Soisson [1] Ú. v. ES L 362, 22.12.1987, s. 1. [2] Ú. v. ES L 362, 22.12.1987, s. 8. [3] Ú. v. ES L 362, 22.12.1987, s. 22. --------------------------------------------------
Úradný vestník L 400 , 30/12/1989 S. 0011 - 0011

Fínske špeciálne vydanie: Kapitola 16 Zväzok 1 S. 0095

Švédske špeciálne vydanie: Kapitola 16 Zväzok 1 S. 0095



Rozhodnutie Rady z 21. decembra 1989 o uzatvorení Dohody medzi Európskym hospodárskym spoločenstvom a Islandskou republikou o systémoch elektronickej výmeny dát na komerčné účely (89/691/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže rozhodnutím 87/499/EHS [4] Rada prijala program spoločenstva pre systémy elektronickej výmeny dát na komerčné účely prostredníctvom telekomunikačnej siete (Tedis); keďže rozhodnutím 89/241/EHS [5] Rada uvedené rozhodnutie zmenila a doplnila, s cieľom umožniť firmám v nečlenských krajinách, s ktorými spoločenstvo uzatvorilo dohody o ich pripojení k programu Tedis zúčastniť sa na tomto programe; keďže tým istým rozhodnutím 89/241/EHS Rada tiež poverila Komisiu, aby takéto dohody dojednala s členmi Európskeho združenia voľného obchodu; keďže Dohoda medzi Európskym hospodárskym spoločenstvom a Islandskou republikou o systémoch elektronickej výmeny dát na komerčné účely by sa preto mala schváliť, ROZHODLA TAKTO: Článok 1 Dohoda medzi Európskym hospodárskym spoločenstvom a Islandskou republikou o systémoch elektronickej výmeny dát na komerčné účely sa týmto schvaľuje v mene spoločenstva. Znenie dohody je pripojené k tomuto rozhodnutiu. Článok 2 Predseda Rady vykonáva v mene spoločenstva oznámenie ustanovené v článku 8 dohody. V Bruseli 21. decembra 1989 Za Radu Predseda E. Cresson [1] Ú. v. ES C 285, 11.11.1989, s. 6. [2] Stanovisko doručené 15. decembra 1989 (doteraz neuverejnené v Úradnom vestníku). [3] Stanovisko doručené 19. decembra 1989 (doteraz neuverejnené v Úradnom vestníku). [4] Ú. v. ES L 285, 8.10.1987, s. 35. [5] Ú. v. ES L 97, 11.4.1989, s. 46. --------------------------------------------------
Úradný vestník L 400 , 30/12/1989 S. 0026 - 0026

Fínske špeciálne vydanie: Kapitola 11 Zväzok 15 S. 0174

Švédske špeciálne vydanie: Kapitola 11 Zväzok 15 S. 0174



Rozhodnutie Rady z 21. decembra 1989 o uzatvorení Dohody medzi Európskym hospodárskym spoločenstvom a Švajčiarskou konfederáciou o systémoch elektronického prenosu údajov na obchodné účely (89/694/EHS) Rada Európskych spoločenstiev so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže rozhodnutím 87/499/EHS [4] Rada prijala program spoločenstva týkajúci sa systémov elektronického prenosu údajov na obchodné účely o komunikačných sieťach (Tedis); keďže rozhodnutím 89/241/EHS [5] Rada zmenila a doplnila uvedené rozhodnutie s cieľom umožniť firmám v nečlenských krajinách, s ktorými spoločenstvo uzatvorilo dohody o účasti týchto krajín na programe Tedis, zúčastniť sa na uvedenom programe; keďže rozhodnutím 89/241/EHS Rada taktiež oprávnila Komisiu dojednať také dohody s členmi Európskeho združenia voľného obchodu; keďže dohoda medzi Európskym hospodárskym spoločenstvom a Švajčiarskou konfederáciou o systémoch elektronického prenosu údajov na obchodné účely by sa preto mala schváliť, rozhodla takto: Článok 1 Dohoda medzi Európskym hospodárskym spoločenstvom a Švajčiarskou konfederáciou o systémoch elektronického prenosu údajov na obchodné účely sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady v mene spoločenstva predloží oznámenie, ktoré ustanovuje článok 8 dohody. V Bruseli 21. novembra 1989 Za Radu predseda E. Cresson [1] Ú. v. ES C 285, 11.11.1989, s. 6. [2] Stanovisko doručené 15. decembra 1989 (ešte neuverejnené v úradnom vestníku). [3] Stanovisko doručené 19. decembra 1989 (ešte neuverejnené v úradnom vestníku). [4] Ú. v. ES L 285, 8.10.1987, s. 35. [5] Ú. v. ES L 97, 11.4.1989, s. 46. --------------------------------------------------
Úradný vestník L 073 , 17/03/1989 S. 0049 - 0051



Rozhodnutie Rady z 13. marca 1989 o uzatvorení dohody vo forme výmeny listov medzi Európskym hospodárskym spoločenstvom a Tuniskou republikou o dovoze konzervovaných ovocných šalátov s pôvodom v Tunisku do spoločenstva (89/195/EHS) RADA EURÓPSKYCH SPOLOČENTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže dohoda o spolupráci medzi Európskym hospodárskym spoločenstvom a Tuniskou republikou [1] bola podpísaná 25. apríla 1976 a nadobudla platnosť 1. novembra 1978; keďže by sa mala schváliť dohoda vo forme výmeny listov medzi Európskym hospodárskym spoločenstvom a Tuniskou republikou o dovoze konzervovaných ovocných šalátov s pôvodom v Tunisku do spoločenstva, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Tuniskou republikou o dovoze konzervovaných ovocných šalátov s pôvodom v Tunisku do spoločenstva sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. V Bruseli 13. marca 1989 Za Radu predseda C. Solchaga Catalan [1] Ú. v. ES L 265, 27.9.1978, s. 2. --------------------------------------------------
Úradný vestník L 247 , 23/08/1989 S. 0033 - 0033

Fínske špeciálne vydanie: Kapitola 3 Zväzok 30 S. 0107

Švédske špeciálne vydanie: Kapitola 3 Zväzok 30 S. 0107



Rozhodnutie Komisie z 18. júla 1989 ustanovujúce kritériá na zápis hybridných plemenných ošípaných do registrov (89/505/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 88/661/EHS z 19. decembra 1988 o zootechnických normách uplatniteľných na plemenné ošípané [1] a najmä na tretiu odrážku jej článku 10 ods. 1, keďže registre vo všetkých členských štátoch vedú alebo zakladajú združenia chovateľov, plemenárske organizácie, súkromné spoločnosti alebo podniky poskytujúce služby; keďže je preto potrebné ustanoviť kritériá na zápis hybridných plemenných ošípaných do registrov; keďže pred zápisom do registra sa musia splniť presné podmienky týkajúce sa rodokmeňa a identifikácie; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Na to, aby mohli byť hybridné plemenné ošípané zapísané do registra, musia: - byť po narodení označené podľa pravidiel uvedeného registra, - mať pôvod, ktorý spĺňa pravidlá uvedeného registra. Článok 2 Toto rozhodnutie je adresované členským štátom. V Bruseli 18. júla 1989 Za Komisiu Ray Mac Sharry člen Komisie [1] Ú. v. ES L 382, 31.12.1988, s. 36. --------------------------------------------------
Úradný vestník L 073 , 17/03/1989 S. 0052 - 0052

Fínske špeciálne vydanie: Kapitola 17 Zväzok 1 S. 0098

Švédske špeciálne vydanie: Kapitola 17 Zväzok 1 S. 0098



Rozhodnutie Komisie z 3. marca 1989, ktorým sa stanovujú podrobné pravidlá deklasifikácie dokumentov chránených služobným alebo obchodným tajomstvom (89/196/EHS, Euratom, ESUO) KOMISIA EURÓPSKYCH SPOLOČENSTIEV, so zreteľom na nariadenie Rady (EHS, Euratom) č. 354/83 z 1. februára 1983 o otvorení historických archívov Európskeho hospodárskeho spoločenstva a Európskeho spoločenstva pre atómovú energiu pre verejnosť [1], najmä na jeho článok 9, so zreteľom na rozhodnutie Komisie č. 359/83/ESUO z 8. februára 1983 o otvorení historických archívov Európskeho spoločenstva uhlia a ocele pre verejnosť [2], najmä na jeho článok 9, keďže podľa pravidiel, ktorými sa spravuje otváranie historických archívov spoločenstiev pre verejnosť, dokumenty a záznamy chránené služobným alebo obchodným tajomstvom smú byť sprístupnené verejnosti, len ak príslušná osoba alebo podnik nenamieta; keďže na tento účel Komisia musí oznámiť svoj zámer sprístupniť tieto dokumenty a záznamy verejnosti; keďže posielanie oznámenia príslušným fyzickým osobám a podnikom je často zložité, najmä v prípade, keď sa zmení adresa, alebo v prípade prechodu práv; keďže s cieľom zabezpečenia toho, aby postup otvárania historických archívov spoločenstiev verejnosti fungoval efektívne, by mali byť prijaté ustanovenia, ktoré by umožnili Komisii informovať príslušnú osobu alebo podnik prostredníctvom oznámenia uverejneného v Úradnom vestníku Európskych spoločenstiev, SA ROZHODLA TAKTO: Článok 1 1. Na účely uplatňovania článku 4 nariadenia (EHS, Euratom) č. 354/83 alebo článku 4 rozhodnutia Komisie č. 359/83/ESUO Komisia prostredníctvom písomného oznámenia informuje príslušné osoby alebo podniky, že hodlá verejnosti sprístupniť dokument alebo záznam, ktorý je chránený služobným alebo obchodným tajomstvom a vyzýva príslušnú osobu alebo podnik, aby vyjadrila) akékoľvek výhrady v rámci lehoty šiestich týždňov. Ak v rámci tohto obdobia nebudú vyjadrené žiadne výhrady, dokument alebo záznam sa verejnosti sprístupní. 2. Ak písomné oznámenie Komisie príslušnú osobu alebo podnik nezastihne, Komisia uverejní oznámenie v Úradnom vestníku Európskych spoločenstiev (séria C), ktorým oznámi svoj zámer sprístupnenia dotknutých dokumentov alebo záznamov verejnosti, ak do šiestich týždňov po uverejnení oznámenia nebudú Komisii doručené žiadne výhrady. Oznámenie uverejnené v Úradnom vestníku Európskych spoločenstiev označí príslušnú osobu alebo podnik a charakter dotknutého dokumentu alebo záznamu. Ak Komisia v uvedenej lehote neobdrží žiadne výhrady, dokument alebo záznam sa verejnosti sprístupní. Článok 2 Toto rozhodnutie sa budú uplatňovať od 3. marca 1989. V Bruseli 3. marca 1989 Za Komisiu António Cardoso e Cunha člen Komisie [1] Ú. v. ES L 43, 15.2.1983, s. 1. [2] Ú. v. ES L 43, 15.2.1983, s. 14. --------------------------------------------------
Úradný vestník L 061 , 04/03/1989 S. 0048 - 0048

Fínske špeciálne vydanie: Kapitola 3 Zväzok 28 S. 0157

Švédske špeciálne vydanie: Kapitola 3 Zväzok 28 S. 0157



Rozhodnutie komisie z 10. februára 1989, ktorým sa dopĺňajú prílohy k smernici Rady (82/894/EHS) o ohlasovaní chorôb zvierat v rámci spoločenstva (89/162/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 82/894/EHS z 21. decembra 1982 o ohlasovaní chorôb zvierat v rámci spoločenstva [1], zmenenú a doplnenú nariadením (EHS) č. 3768/85 [2], najmä na článok 5 odsek 2, keďže epidemiologická situácia s ohľadom na niektoré choroby, ktoré nie sú uvedené v tejto smernici 82/894/EHS, by mohla predstavovať ďalšie ohrozenie stád v spoločenstve; keďže preto uvedené dodatočné ochorenia sa musia pridať do zoznamu tých chorôb, ktoré podliehajú ohlasovaniu; keďže budú vyžadované ďalšie údaje o druhoch zasiahnutých tými chorobami a ktoré ešte nie sú uvedené; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Smernica 82/894/EHS sa mení a dopĺňa takto: 1. do prílohy I sa vkladá toto znenie: "Africký mor koní vezikulárna stomatitída mor malých prežúvavcov horúčka údolia Rift nodulárna dermatitída dobytka kiahne oviec a kôz (Capripox) infekčná hematopoetická nekróza"; 2. na koniec riadkov 7, 8 a 9 v odseku 1 prílohy II sa vkladá toto: "f) koňovité g) ryby h) voľne žijúce druhy". Článok 2 Toto rozhodnutie je adresované členským štátom. V Bruseli 10. februára 1989 Za Komisiu Ray Mac Sharry člen Komisie [1] Ú. v. ES L 378, 31.12.1982, s. 58. [2] Ú. v. ES L 362, 31.12.1985, s. 8. --------------------------------------------------
Úradný vestník L 142 , 25/05/1989 S. 0020 - 0020

Fínske špeciálne vydanie: Kapitola 2 Zväzok 7 S. 0044

Švédske špeciálne vydanie: Kapitola 2 Zväzok 7 S. 0044



Rozhodnutie Rady z 21. júna 1989, ktorým sa členské štáty oprávňujú na prijatie zmeny a doplnku Colného dohovoru o karnete ATA na dočasný dovoz tovaru (dohovor ATA) (89/345/ES) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže členské štáty sú zmluvnými stranami Colného dohovoru o karnete ATA na dočasný dovoz tovaru (dohovor ATA), podpísaného v Bruseli 6. decembra 1961; keďže spoločenstvo nie je zmluvnou stranou uvedeného dohovoru, pretože dohovor neobsahuje ustanovenie, na základe ktorého by k nemu mohlo pristúpiť; keďže na prvom stretnutí zmluvných strán, ktoré sa konalo 26. novembra 1987, sa z iniciatívy určitých členských štátov prijalo odporúčanie na zmenu a doplnok uvedeného dohovoru, a keďže uvedená zmena a doplnok sa týkala prílohy k nemu obsahujúcej vzor karnetu ATA; keďže generálny tajomník Rady pre colnú spoluprácu informoval zmluvné strany o tomto odporúčaní 4. novembra 1988; keďže predpisy spoločenstva povoľujú používanie karnetov ATA na dočasný dovoz tovaru v článkoch 12 a 14 nariadenia Komisie (EHS) č. 1751/84 z 13. júna 1984, ktorým sa stanovujú určité ustanovenia na uplatňovanie nariadenia Rady (EHS) č. 3599/82 o opatreniach pre dočasný dovoz [1]; keďže používanie karnetov ATA uľahčuje vybavovanie formalít pri dočasnom dovoze tovaru a je na prospech medzinárodnej obchodnej činnosti; keďže odporúčaná zmena a doplnok preto patrí v rámci oblasti pôsobnosti spoločenstva do Spoločnej obchodnej politiky; keďže v záujme vstupu tejto zmeny a doplnku do platnosti by členské štáty mali mať oprávnenie ju prijať, kým bude do dohovoru ATA zahrnutá doložka o colnej únii, ROZHODLA TAKTO: Článok 1 Členské štáty sa týmto oprávňujú na prijatie zmeny a doplnku Colného dohovoru o karnete ATA na dočasný dovoz tovaru (dohovor ATA), podpísaného v Bruseli 6. decembra 1961, týkajúcej sa najmä prílohy obsahujúcej vzor karnetu ATA. Článok 2 Toto rozhodnutie je adresované členským štátom. V Bruseli 3. mája 1989 Za Radu predseda P. Solbes [1] Ú. v. ES L 171, 29.6.1984, s. 1. --------------------------------------------------
Úradný vestník L 317 , 31/10/1989 S. 0048 - 0048



Súdny dvor ROZHODNUTIE PREDSEDU SÚDNEHO DVORAPREDSEDA SÚDNEHO DVORA, so zreteľom na článok 32d Zmluvy o založení Európskeho spoločenstva uhlia a ocele, so zreteľom na článok 168a Zmluvy o založení Európskeho hospodárskeho spoločenstva, so zreteľom na článok 140a Zmluvy o založení Európskeho spoločenstva pre atómovú energiu, so zreteľom na rozhodnutie Rady z 24. októbra 1988 o zriadení Súdu prvého stupňa Európskych spoločenstiev, najmä na jeho článok 13, keďže členovia Súdu prvého stupňa, menovaní na základe spoločného súhlasu vlád členských štátov, zložili prísahu pred Súdnym dvorom; keďže Súd prvého stupňa je v pozícii vykonávať súdnu právomoc, jemu zverenú, TÝMTO VYHLASUJE: Súd prvého stupňa Európskych spoločenstiev je ustanovený v súlade s právom. Článok 3 rozhodnutia Rady z 24. októbra 1988 o zriadení Súdu prvého stupňa Európskych spoločenstiev nadobudne účinnosť v deň uverejnenia tohto rozhodnutia v Úradnom vestníku Európskych spoločenstiev. Luxemburg 11. októbra 1989 predseda Súdneho dvora --------------------------------------------------
Úradný vestník L 014 , 18/01/1990 S. 0018 - 0018



Rozhodnutie Rady z 29. septembra 1989 o uzavretí rámcovej dohody v mene Európskeho hospodárskeho spoločenstva o vedecko-technickej spolupráci medzi Európskymi spoločenstvami a Islandskou republikou (90/23/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 130q ods. 2, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže svojim rozhodnutím 87/516/Euratom, EHS [4], naposledy zmenené a doplnené rozhodnutím 88/193/Euratom, EHS [5], Rada prijala rámcový program pre operácie spoločenstva v oblasti výskumu a technologického rozvoja (1987 až 1991) stanoveného v článku 130i zmluvy; keďže rámcový program sa vzťahuje na všetky operácie spoločenstva v oblasti výskumu a technologického rozvoja; keďže pri vykonávaní rámcového programu operácií spoločenstva v oblasti výskumu a technologického rozvoja sa môže prijať stanovisko na spoluprácu s tretími krajinami podľa článku 130n zmluvy; keďže je nevyhnutné zaistiť, že možné zvláštne dohody, ktoré sa môžu v budúcnosti uzavrieť s Islandskou republikou podľa článku 130n zmluvy, sú uložené v globálnom kontexte, a že preto by sa mala rámcová dohoda o vedecko-technickej spolupráci medzi Európskymi spoločenstvami a Islandskou republikou schváliť, ROZHODLA TAKTO: Článok 1 Rámcová dohoda o vedecko-technickej spolupráci medzi Európskymi spoločenstvami a Islandskou republikou sa týmto v mene Európskeho hospodárskeho spoločenstva schvaľuje. Znenie rámcovej dohody je pripojené k tomuto rozhodnutiu. Článok 2 Predseda Rady predloží oznámenie stanovené v článku 12 dohody v mene Európskeho hospodárskeho spoločenstva. V Bruseli 29. septembra 1989 Za Radu predseda C. Évin [1] Ú. v. ES C 273, 22.10.1988, s. 4. [2] Ú. v. ES C 120, 16.5.1989, s. 72 aÚ. v. ES C 256, 9.10.1989, s. 51. [3] Ú. v. ES C 102, 24.4.1989, s. 15. [4] Ú. v. ES L 302, 24.10.1987, s. 1. [5] Ú. v. ES L 89, 6.4.1988, s. 35. --------------------------------------------------